Tšatyr-Köl

Tšatyr-Köl (kirg. Чатыр-Көл) on järvi Tienšanin vuoriston keskiosassa Kirgisian Narynin alueen At-Bašyn piirissä. Se sijaitsee 3 520 metriä merenpinnan yläpuolella. Järven pinta-ala 170,6 neliökilometriä, keskisyvyys 12–13 metriä ja tilavuus keskimäärin 8,5 kuutiokilometriä. Tšatyr-Köliin virtaa 21 pientä jokea Torugart- ja At-Bašyvuorilta. Niistä suurimmat ovat Kara-Suu, Kara-Tai ja Keŋ-Taš. Etelärannalla on kivennäisvesilähteitä. Kirkasvetisen ja puhtaan järven suolapitoisuus on kaksi prosenttia. Se lämpenee kesällä enimmillään kymmeneen asteeseen. Tšatyr-Köl jäätyy lokakuussa ja vapautuu jäistä huhtikuun lopussa. Sen rannoilla pesii sorsien ja hanhien kaltaisia muuttolintuja. Järven ympärillä on vuonna 1972 perustettu Tšatyr-Kölin rauhoitusalue, jonka laajuus on 1 900 neliökilometriä. Kivennäisvettä pullotetaan myytäväksi. Lähteet